નવી દિલ્હી : દિલ્હીનાં ડિફેન્સ કોલોનીમાં રહેતી 25 વર્ષીય મોડલે આત્મહત્યા કરતા ચકચાર મચી ગઇ છે. પ્રિયંકા કપૂર નામની આ મોડલે જાન્યુઆરીમાં દિલ્હીનાં એક ઉદ્યોગપતિ સાથે લગ્ન કર્યા હતા. તેનાં પતિ ક્લબ બિઝનેસ સાથે સંકળાયેલા છે. પ્રિયંકાનાં પરિવારે તેનાં પતિ વિરુદ્ધ ફરિયાદ કરીને તેનાં પર મારપીટ અને માનસિક ત્રાસનો આરોપ લગાવ્યો છે. ફરિયાદ બાદ પોલીસે મોડેલનાં પતિ નિતિન ચાવલાની ધરપકડ કરી છે.